Diari Oficial de la Generalitat Valenciana


Sumari del DOGV 8492, del 22-02-2019 (2019/1685)

RESOLUCIÓ de 19 de febrer de 2019, de la Direcció General de Cultura i Patrimoni, per la qual es dona publicitat als crèdits que han de finançar les subvencions per a l'elaboració de la secció de patrimoni cultural de catàlegs de proteccions i la redacció de plans especials de protecció i de plans directors per a intervenció en béns d'interés cultural de la Comunitat Valenciana per a l'exercici 2019.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8492

Data del DOGV
:   22-02-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/1685


Data del document
:   19-02-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 19 de febrer de 2019, de la Direcció General de Cultura i Patrimoni, per la qual es dona publicitat als crèdits que han de finançar les subvencions per a l'elaboració de la secció de patrimoni cultural de catàlegs de proteccions i la redacció de plans especials de protecció i de plans directors per a intervenció en béns d'interés cultural de la Comunitat Valenciana per a l'exercici 2019. [2019/1685]  
  
  
Per Resolució de 21 de novembre de 2018, de la Conselleria d'Educació, Investigació, Cultura i Esport, es convoquen per al 2019 les subvencions per a l'elaboració de la secció de patrimoni cultural de catàlegs de proteccions i la redacció de plans especials de protecció i de plans directors per a intervenció en béns d'interés cultural de la Comunitat Valenciana (DOGV 8473, 28.01.2019), d'acord amb el que es disposa en l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despeses, quedant condicionada el finançament d'aquestes ajudes a l'aprovació dels crèdits corresponents.  
Aprovada i publicada la Llei 28/2018, de 28 de desembre, de 2018, de pressupostos de la Generalitat per a l'exercici 2019 (DOGV 8454, 31.12.2018), en aplicació del que es disposa en el resolc quart de la citada resolució de convocatòria, i de conformitat amb el preceptuat en l'article 166.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, es procedeix a donar publicitat als crèdits i a la línia de subvenció destinada al finançament de les ajudes convocades per Resolució de 21 de novembre de 2018, de la Conselleria d'Educació, Investigació, Cultura i Esport.  
  
Per tot això, d'acord amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, el Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport i la disposició final primera de la Resolució de 21 de novembre de 2018 que m'autoritza a adoptar quantes resolucions resulten pertinents per a l'execució d'aquesta resolució, resolc:  
  
Primer  
Donar publicitat al crèdit pressupostari i a la línia de subvenció destinada a finançar les ajudes regulades en la Resolució de 21 de novembre de 2018, de la Conselleria d'Educació, Investigació, Cultura i Esport, per la qual es convoquen per a l'exercici 2019 les subvencions per a l'elaboració de la secció de patrimoni cultural de catàlegs de proteccions i la redacció de plans especials de protecció i de plans directors per a intervenció en béns d'interés cultural de la Comunitat Valenciana, amb càrrec al programa pressupostari 454.10, Promoció cultural, patrimoni artístic i museus.  
  
Denominació de la línia: Ajudes per a la redacció de Catàlegs i Plans directors.  
Codi de la línia: S8228000.  
Import: 750.000,00 euros.  
Manera de concessió: concurrència competitiva.  
Beneficiaris: ajuntaments.  
Descripció i finalitat: Contribuir a la redacció de les bases prèvies dels catàlegs de béns i espais protegits així com a la redacció de plans directors de béns d'interés cultural.  
  
València, 19 de febrer de 2019.- La directora general de Cultura i Patrimoni: Carmen Amoraga Toledo.